PSL เด้ง 7% หลังร่วงยาว 3 วันติด ลุ้นโชว์กำไร Q2 โตเด่น รับค่าระวางเรือพุ่ง
PSL ดีดบวก 7% หลังร่วงยาว 3 วันติด “บล.ฟิลลิป” แนะซื้อเป้า 20.10 บ. มองแนวโน้มไตรมาส 2 โตเด่น ขายรับค่าระวางเรือเฉลี่ยปรับตัวสูงขึ้นกว่าช่วงเดียวกันปีก่อน
PSL ดีดบวก 7% หลังร่วงยาว 3 วันติด “บล.ฟิลลิป” แนะซื้อเป้า 20.10 บ. มองแนวโน้มไตรมาส 2 โตเด่น ขายรับค่าระวางเรือเฉลี่ยปรับตัวสูงขึ้นกว่าช่วงเดียวกันปีก่อน
31 พ.ค. 2565

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10:10 น. อยู่ที่ระดับ 19.90 บาท บวก 1.30 บาท หรือ 6.99% สูงสุดที่ระดับ 20.10 บาท ต่ำสุดที่ระดับ 19.00 บาท ด้วยมูลค่าการซื้อขาย 211.21 ล้านบาท

ด้านนายสยาม ติยานนท์ นักวิเคราะห์การลงทุนด้านหลักทรัพย์ บล.ฟิลลิป (ประเทศไทย) แนะนำ “ซื้อ” ราคาเป้าหมาย 20.10 บาท มองแนวโน้มผลประกอบการในไตรมาส 2/65 ออกมาดีกว่าไตรมาสเดียวกันของปีก่อน (YoY) และไตรมาสก่อน (QoQ) เพราะดัชนีค่าระวางเรือตั้งแต่ 1 เม.ย.-พ.ค.เฉลี่ยสูงกว่าในไตรมาส 1/65 และค่าเฉลี่ยในไตรมาส 2/64
ทั้งนี้ ทิศทางธุรกิจในไตรมาส 2 จะดีขึ้นจากไตรมาส 1 ที่เป็นช่วงโลว์ซีซั่น และปกติครึ่งปีหลังก็จะดีกว่าครึ่งปีแรก อีกทั้งบริษัทยังได้รับอานิสงส์จากสงครามระหว่างรัสเซียและยูเครน หลังจากอียูแบนการนำเข้าสินค้าจากรัสเซีย ทำให้ต้องสั่งสินค้ากประเทศอื่นที่มีระยะทางไกลมากขึ้น ทำให้ซัพพลายเรือตลาดโลกลดลง แต่เมื่อจีนยังล็อกดาวน์ทำให้การขนส่งส่วนหนึ่งยังชะลอตัว แต่คาดว่าจีนจะคลายล็อกดาวน์ในที่สุด และจะมีการนำเข้า-ส่งออกมากขึ้นในช่วงครึ่งปีหลัง